Grundejerforeningen ved Mortenstrupvej

Information nr. 2 om Varmemålerprojektet – 

Så skal vi igang!
Projektet med etablering af Energi og varmemålere går nu fysisk i gang d. 14 juni som tidligere annonceret - startende med Gardeniavej lige nr.
Entreprenøren Cura/Bravida, sender varsler ud i denne uge med besked om tidspunkt for arbejder i berørte områder - uge for uge.
Husk at meddele entreprenøren eller vor kontaktperson Bjarne Dam, hvis der kan være problemer med adgang hos dig på den varslede dag.
Varmeforsyningen til alle huse afbrydes fra d. 14 juni. 
Der vil fortsat være forsyning af koldt og varmt vand  som normalt i sommermånederne.
Arbejdet udføres med tømning af centralvarmen i en række huse af gangen, påfyldning efter endt arbejde kan give problemer med luft i anlægget, skulle der opstå driftproblemer efterfølgende i enkelte boliger, kan dette skyldes at der lokalt er luft i systemet. Det anbefales at udlufte radiatorer, når varmeanlægget meldes klar til brug - ellers kontakt entreprenøren eller Bjarne Dam.
Er der ejere der ønsker det, kan det være fornuftigt, at benytte entreprenøren til forbedringer eller reparationer når systemet alligevel er tømt, dette meddeles til Bjarne Dam, som skaber kontakt til rette vedkommende, bestyrelsen understreger at alle aftaler desangående er et anliggende direkte mellem ejer og entreprenør, dette projekt uvedkommende og må ikke forsinke tidsplanen.
Vi glæder os til samarbejdet med alle ejere, udvalget vil bestræbe sig på en afvikling af projektet så gnidningsløst som muligt. 
Vær dog opmærksom at alle arbejder af denne type med adgang i privaten ikke er uden besvær.
Kontakt til projektledelsen:
Varmeudvalget har udpeget Bjarne Dam, Krokusvej 5, som kontaktperson vedr. projektet. Alle spørgsmål og informationer skal derfor rettes til Bjarne pr mail bd@bjarnedam.dk. Kopier gerne din mail til formanden på jkirkegaard@mail.dk. 
Med venlig hilsen
Varmeudvalget / Bestyrelsen
7. juni 2021

